ming030890/wiki-yue-high-quality huggingface dataset:
丹拿珍寶

丹拿珍寶（Daimler Fleetline），大概1975年開始改叫利蘭珍寶（Leyland Fleetline），係英國丹拿設計嘅一款後置引擎巴士，1960年亮相。
丹拿珍寶底盤原本係喺高雲地利出，但喺1973年改咗喺利蘭位於Farington嘅廠出。

設計
丹拿珍寶底盤基本設計同利蘭Atlantean相差唔大，副引擎係打橫擺喺車尾，而波箱就擺喺引擎右邊，不過丹拿珍寶一開始就將U形（英文Dropped-centre）尾擔列為標準，所以配矮車身嘅珍寶巴士嘅上層車廂通道可以由頭到尾都設喺中間。
丹拿珍寶通常係配雙層巴士車身，不過丹拿喺1965年推出單層版珍寶，冇耐就改良到最後排座椅可以擺喺引擎室上面。單層版珍寶一直出到1972年利蘭National投產為止。
丹拿珍寶推出初期係30呎長，丹拿1966年推出33呎長單層版珍寶（1967年出埋雙層版），再喺1968年推出36呎長單層版同埋雙層版珍寶。36呎雙層版珍寶嘅底盤設計係源自丹拿Roadliner單層巴士，佢嘅引擎係打直擺喺車尾偏右位置，同其他珍寶好唔同。
1970年代中利蘭特別為倫敦運輸局設計一隻珍寶B20，佢用咗新設計嘅密封式引擎室，頂部兩邊都有條煙囪噉嘅嘢，並將引擎冷卻水箱結合引擎室通風系統，以減少引擎噪音。
引擎方面，頭幾架樣辦車係配丹拿CD6，投產之後就改用吉拿6LX/6LW/6LXB，1970年起加入利蘭O.680選擇；36呎雙層版珍寶係用康明斯V6-200引擎；珍寶B20型係用利蘭O.690渦輪增壓引擎。至於波箱有早期嘅丹拿Daimatic同埋後期嘅Self-Changing Gears（SCG），可以揀半自動或者自動波。

英國
丹拿珍寶喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，丹拿珍寶等後置引擎巴士更將英國所有前置引擎巴士淘汰。
丹拿亦有為英國市場出特別設計嘅丹拿珍寶。Walsall Corporation喺1960年代初接收咗一架短前輪跨嘅丹拿珍寶，車門擺喺前軸後面。之後Walsall Corporation同埋SHMD接收短前輪跨嘅丹拿珍寶，不過前輪跨長番啲，兼且有一隻窄車門擺喺前輪跨上面。
另外Walsall Corporation喺1968年接收咗一架36呎雙層版珍寶，後來呢架車做咗收藏品。

倫敦
倫敦運輸局喺1965年買咗8架丹拿珍寶嚟試，批車喺1970年交晒畀London Country Bus Services，最後一架喺1981年退役。
1970至1978年，倫敦運輸局分幾批買入2646架30呎丹拿/利蘭珍寶，配自動波同埋Park Royal或都城嘉慕威曼車身。其中大部分係用一人控制模式，車隊型號DMS；而其餘近600架巴士有售票員，車隊型號DM。倫敦運輸局喺1974年將1架丹拿珍寶CRL6（編號DMS854）送返利蘭做減低噪音嘅研究，即係B20計劃，隨後以珍寶B20樣辦車身份復出。結果，倫敦運輸局最後一批共400架DM/DMS係屬於B20型。
不過呢啲珍寶DM/DMS（但統稱DMS）壞車率高，一人控制嘅效率亦唔及有售票員嘅車。結果自1979年起，倫敦運輸局就開始淘汰DMS，其中多架巴士透過Ensignbus公司轉售至倫敦以外以及海外嘅巴士公司。最後一架DMS巴士喺1993年退出載客服務。

葡萄牙
葡萄牙里斯本嘅CCFL公司喺1967至1972年引入55架左軑版丹拿珍寶，配當地車身。

南非
1969年，有16架36呎雙層版珍寶運咗去南非約翰奈斯堡行。去到1970年代有更多雙層版珍寶（不過唔再係36呎長）被運去約翰奈斯堡、開普敦同埋伊利沙伯港行。

香港
香港嘅中華巴士喺1972年引入一架30呎丹拿珍寶嚟試，之前喺1973至1979年引入305架33呎丹拿珍寶同埋30架30呎丹拿珍寶。中巴做宣傳嗰時以「珍寶」嚟形容旗下33呎丹拿珍寶嘅載客量，因此丹拿Fleetline普遍俾人叫做珍寶。
而九龍巴士亦喺1974至1979年引入450架33呎丹拿珍寶。
1980年代，中巴同埋九巴都有買前倫敦運輸局嘅二手丹拿珍寶。中巴買咗208架（一架做訓練巴士，一架喺運送期間損毀而冇出），九巴買咗100架。另外非專利巴士公司城巴同埋雅高巴士都有買前倫敦運輸局同埋倫敦以外嘅二手丹拿珍寶。
1980年代尾至1990年代中，有多架喺香港退役嘅丹拿珍寶俾人運咗上中國大陸，喺多個城市繼續行，直到1997至2001年左右。而喺1990年代尾，增城嘅穗景客車有限公司將幾十架丹拿珍寶改裝（包括改為左軑）同埋換新車身，成為星王ZA6100D，又叫「巨鷹珍寶」。佢哋被賣去廣州同埋深圳繼續行，其中廣州嗰啲喺2001年退役，而深圳最後5架喺2008年10月1號退役。

停產
利蘭珍寶喺1980年停產，但最後一批珍寶去到1983年初至喺英國投入服務。
丹拿山

丹拿山（Tanner Hill）係香港一座冇咗嘅小山，喺香港島七姊妹南部。
丹拿山個名嚟自1918至1925年嘅皇仁書院校長丹拿（Mr. Bartram Tanner），佢係第一個喺七姊妹區起屋嘅英國公務員。佢間屋「黑白屋」（Black and White House）設計獨特而且宏偉，係二戰前嗰帶出名嘅景點，大屋個位就噉叫做丹拿山，而佢前面條街就叫做丹拿道。黑白屋同丹拿山喺1941年12月畀日軍炸爛嗮。
1960年代頭，香港房屋協會喺丹拿山起咗丹拿山邨。到1990年代尾，為咗配合當時香港地鐵將軍澳線北角站擴建工程，丹拿山邨要清拆，而丹拿山亦夷平咗。
到2010年代中，香港房屋協會喺原址起咗個叫「雋悅（The Tanner Hill）」嘅長者住屋項目，租畀長者可以住到死為止。
TLI

呢篇文或者呢段要 翻譯（或者由 en:translunar injection+en:Trans Lunar Injection加料）。 請譯佢。
上次編輯：2022年8月26號 14:41。(翻譯指引)
TLI（Translunar injection）係隻軌道動作，用來放隻太空船上去月球嘅軌道。喺阿波羅計劃中，全部載人去月球嘅 missions 都用呢隻技術；多數唔載人嘅太空船都用渠。
TLI 開頭，隻太空船通常會行 dou 地球嘅parking orbit。
個動作通常會用隻幾大嘅火箭引擎。阿波羅計劃嘅太空船就靠土星五號火箭上第三(S-IVB)節嘅重新點着得（restartable）嘅J-2引擎。呢下 TLI 燒大約 346 秒，畀出 10,000 到 10,600 尺/秒（3.05 to 3.25 公里/秒）嘅delta-v；嚮呢度隻太空船行緊大約10.95 km/s（24,500 mph，即係 39,420 km/h）。
點呢下火要較準時間，令到 TLI 嘅中點啱啱好背住月球（或者應該話，背住太空船到達時月球嘅位置）。第一隻 TLI 成功嘅太空探測器係蘇聯嘅Luna 1，1959年1月2號。第一架成功 TLI 嘅裝人太空船，帶住第一班人脱離地球引力，係阿波羅8號，1968年12月21號。

Hohmann 轉移
Hohmann 轉移軌道
跨月噴射係Hohmann 轉移嘅一特例。有高衝力引擊嘅太空船，要由一圓形軌道轉過另一條圓形軌道，用 Hohmann 轉移就差唔多一定係最摼嘅。
THE ORAL CIGARETTES

THE ORAL CIGARETTES，簡稱オーラル，係日本一男子組合，由山中拓也、村上彬同鈴木重伸、中西雅哉4位成員組成。樂隊喺2010年5月正式開始入娛樂界。
TI

他士爹島（Thursday Island），澳洲最北一城。
理工大學（Institute of technology），簡稱「理大」（TI）
克利福特·祖些夫·哈里斯（英文：Clifford Joseph Harris Jr.）：美國黑人歌手，藝名T.I.。
提格利尼亞文嘅ISO 639-1代碼
Tol航空嘅IATA代碼
太位字節嘅第個寫法
日本地鐵嘅伊勢崎線嘅車站冧巴
兩個拉丁字母嘅搞清楚
TIARA

《TIARA》係中國歌手袁婭維出嘅第三張專輯。喺2018年4月20號由華納唱片發行。

簡介
袁婭維喺4年前出咗《T.I.A.》後紅咗，而4年後出嘅《TIARA》係全新升級版。呢張專輯用咗4年時間去整，佢將Soul Pop音樂首次帶入華語流行樂壇。

背景
專輯名《TIARA》嘅靈感嚟自袁婭維個英文名《TIA RAY》。佢話「TIARA」同「Y」先至構成到完整嘅袁婭維，而「Y」就代表「You」。佢想喺同歌迷朋友分享之前，令佢自己變成更好嘅我嘅「你們」。
TIEN

《TIEN》係英籍香港歌手張天出嘅第一張唱碟。喺2018年6月8號由Mofo Music Ltd.發行。

簡介
呢隻碟收錄咗10隻歌。呢隻碟嘅歌風格有流行、Funk、R&B、怨曲、摩城音樂、靈魂樂、搖滾樂、Go-go音樂。
TICK

TICK係專注喺發達國家同發展中國家之間嘅四個經濟體嘅一個投資主題。
台灣、以色列、智利同韓國呢四個國家－統稱為TICK－具有一啲共同特徵，可以增強渠哋嘅投資吸引力。除咗國家體制運作良好、經濟增長健康同國民富裕之外，呢幾個國家重擁有完善嘅法律同商業框架以及民主制度，可以降低政治同國家風險。TICK嘅投資主題同流行嘅金磚四國相對，後者包括四個龐大經濟體巴西、俄羅斯、印度同中國。
除咗台灣、以色列、智利同韓國，亦都有人將台灣、以色列、中國同韓國統稱為TICK。
Saint-Denis, Gard

Saint-Denis, Gard係法國嘅一個市鎮，位置喺奧斯坦尼大區嘅加爾。
Saint-Denis-Lanneray

Saint-Denis-Lanneray係法國嘅一個市鎮，位置喺中央-盧華爾山谷嘅厄爾-盧華。
Saint-Côme-de-Fresné

Saint-Côme-de-Fresné係法國嘅一個市鎮，位置喺卡爾華多斯。
Saint-Côme-d'Olt

Saint-Côme-d'Olt係法國嘅一個市鎮，位置喺阿韋龍。
Saint-Côme-et-Maruéjols

Saint-Côme-et-Maruéjols係法國嘅一個市鎮，位置喺奧斯坦尼大區嘅加爾。
Saint-Dalmas-le-Selvage

Saint-Dalmas-le-Selvage係法國嘅一個市鎮，位置喺濱海阿爾卑斯。
Saint-Denis-Catus

Saint-Denis-Catus係法國嘅一個市鎮，位置喺奧斯坦尼大區嘅洛特。
Saint-Cézert

Saint-Cézert係法國嘅一個市鎮，位置喺奧斯坦尼大區嘅上加龍。
世紀貴賓會

世紀貴賓會（簡稱：世紀集團）喺澳門做生意，以經營賭廳為主業，亦有開餐廳。
呢檔嘢包含世紀東方國際娛樂發展有限公司及世紀貴賓會有限公司；後者擁有經營娛樂場幸運博彩中介業務准照。

問題
内文：櫃桶 (賭廳) § 罪案
濠博新聞報道：此集團近年同若干冇資格做廳主嘅組織合作，畀佢哋喺自己嘅賭廳入面營運櫃桶；至今已經有四個噉嘅檔口，由於非法集資兼詐騙而俾澳門司警查辦。
世說新語

《世說新語》（sai3 syut3 san1 jyu5）係魏晉南北朝嗰陣嘅筆記小說，內容大多係講東漢至東晉間一啲士族階層嘅碎料同埋得意嘢。呢本書由劉義慶搵埋佢啲食客一齊編撰而成。
世紀戰疫

《世紀戰疫》（Contagion）係一部2011年美國驚悚電影，由史提芬蘇德堡做導演。主演係瑪莉安歌迪雅、Bryan Cranston、麥迪文、羅蘭士費斯賓、祖迪羅、桂莉芙柏德露、琦溫斯莉、Jennifer Ehle。
世紀末精選

《世紀末精選》係香港歌手許志安嘅唱片，亦係一張新曲+精選，喺1999年6月推出。
世良田顕一

世良田顕一（1973年10月20號—）係日本足球員，司職後衞，效力過鹿島鹿角，及大阪櫻花。
世襲

世襲（英文：Hereditary Succession）係指用家族嘅優勢，嚟將錢或者權力一代傳一代噉維持住。呢種社會觀念一般都係著重男人，所以最常見嘅就係父死子繼制（老豆死，亞仔繼續）同埋兄終弟及制（亞哥死，細佬繼續）。
喺唔少嘅遺產入面，原本有呢嚿錢嘅人，一般都係會留低返畀自己嘅屋企人。除此之外，君主制嘅君主亦都係用呢個方法，嚟維持一個家族嘅統治。
因為現代社會一般比較重視平等，而世襲被視為係一種維持唔平等嘅方法，所以呢個字眼一般都係偏向貶義。除咗世襲以外，亦有其他繼承權力或者財產嘅方法，例如用民主制度嚟揀政府首腦，或者用精英制嚟揀一間公司嘅接班人。
Saponay

Saponay係法國嘅一個市鎮，位置喺埃納。
Sarcos, Gers

Sarcos, Gers係法國嘅一個市鎮，位置喺奧斯坦尼大區嘅熱爾。
Sardan

Sardan係法國嘅一個市鎮，位置喺奧斯坦尼大區嘅加爾。
Sardent

Sardent係法國嘅一個市鎮，位置喺卡勒茲。
Sari-Solenzara

Sari-Solenzara係法國嘅一個市鎮，位置喺南歌斯嘉。
Saramon

Saramon係法國嘅一個市鎮，位置喺奧斯坦尼大區嘅熱爾。
乸

乸（粵拼：naa2；♀），又叫雌性（粵拼：ci1 sing3），係講有性生物一方，佢哋會做卵細胞（產卵生蛋），卵細胞係大啲嘅生殖細胞。要繁殖，乸通常係唔可以少咗公。冇單一基因決定生物係公定乸，而喺進化嘅過程，兩性獨立咁出現過好幾次。

定義
一隻大咗肚嘅貓乸
睇埋：卵子、配子同公
喺生物學上，乸可以以配子嚟定義，係繁殖過程當中供應卵子（大粒啲嘅配子）嗰一方。

特徵
兩隻孔雀乸；孔雀呢種動物，啲乸顏色冇公咁鮮艷，事實係好多雀鳥都係噉。
睇埋：性選擇同貝特曼原理
喺動物界，乸擇偶嗰陣通常都揀擇啲。
查理斯·達爾文發覺近乎一切嘅動物物種都有一種情況：乸硬係性慾冇公咁強。
喺 1948 年，有生物學家做咗一場實驗：佢哋發覺一隻果蠅公配偶愈多，生到嘅後代就愈多；相比之下，乸就冇噉嘅情況—就算一隻乸配偶好多，佢生到嘅後代數量都唔會點升—乸嘅配子（卵子）明顯大粒過公嘅（精子），噉就表示對身體嚟講，生產卵子（同生產精子比起嚟）消耗嘅資源更多，而且乸往往要花好多時間陀仔，陀仔期間隻乸冇得繁殖；公生產後代嘅能力唔受呢種限制。因此，公比較有誘因靠住「盡力搵乸交配，交配次數有咁多得咁多」嘅策略嚟行動，而乸繁殖機會有限，對配偶會比較揀擇，偏向揀高質素數量少嘅伴侶，亦會投注更多資源落去每個後代嗰度。
一隻蜂后喺度生蛋。
蜂后：一世係噉勁生蛋嘅乸
一個典型嘅蜜蜂群係由蜂后統治嘅。一隻蜂后通常都係佢所屬嗰個蜜蜂竇入面所有蜜蜂嘅阿媽，無論喺生理、形態定行為上都同普通嘅蜜蜂好唔同—佢大隻啲，唔識生產蜂蠟；最緊要嘅係，一隻蜂后有一組有生殖能力嘅卵巢，同埋具有可以用嚟儲起啲精子嘅結構。一隻準蜂后會同好多隻（屬於第啲群嘅）蜜蜂公交配。交配咗之後，一隻完全成熟嘅蜂后每日生到成 2,000 粒卵咁多。為咗等自己可以專心產卵，隻蜂后會釋放一啲特殊嘅費洛蒙，指揮同控制啲工蜂做嘢。
乳醣

乳醣（粵拼：jyu⁵ tong⁴）（英文：Lactose），又寫乳糖，係醣一種，雙醣一種，見於奶入便。乳醣分子，係葡萄醣同埋半乳醣兩隻單醣化合而成。人體入便，可以畀乳糖水解酶分解成兩種單糖。奶中乳醣重量，佔百分之二到八，唔同物種會有差異。乳醣嘅分子式係C12H22O11。
乳酸

乳酸（Lactic acid）係一種有機酸。分子方程式係 C3H6O3，固體時白色嘅，同水混溶。
乳香

乳香係乳香木嘅樹脂，英文叫frankincense。乳香木主要來自植物 Boswellia sacra。乳香係隻藥材。
乳酪

乳酪係奶製品，將奶加入乳酸菌去發酵，味道酸酸地。
乳頭狀體

乳頭狀體（mammillary body）係邊緣系統一個腦區，由兩組核整成，分別係內側乳核同外側乳核。乳頭體同前丘腦投影，對於情節記憶好重要。有啲科學家對有呢啲病嘅大鼠做研究，發現內側乳核嘅損傷會令到記憶嘅空間唔夠。
中國共產黨第二十次全國代表大會

中國共產黨第二十次全國代表大會（簡稱中共二十大），係中國共產黨第二十次搞嘅全國代表大會，喺2022年10月16號到10月22號日喺北京人民大會堂召開。
現任中共中央總書記習近平獲選連任，展開佢第三個總書記任期，打破過去近50年中共領導人唔連任超過兩屆嘅慣例。習近平派系加強對主要官位嘅控制。
中國共產黨第十七次全國代表大會

中國共產黨第十七次全國代表大會（簡稱中共十七大），係中國共產黨第十七次搞嘅全國代表大會，喺2007年10月15號到10月21號喺北京人民大會堂召開。
中國共產黨第五次全國代表大會

中國共產黨第五次全國代表大會於1927年4月27號至5月9號响武漢召開，出席大會嘅代表有：陳獨秀、蔡和森、瞿秋白、毛澤東、任弼時、劉少奇、鄧中夏、張國燾、張太雷、李立三、李維漢、陳延年、彭湃、方志敏、惲代英、羅亦農、項英、董必武、陳潭秋、蘇兆征、向警予、蔡暢、向忠發、羅章龍、賀昌、阮嘯仙、王荷波、彭述之等82人，代表全國57,967名黨員，共產國際代表羅易、鮑羅廷、維經斯基等人亦出席咗大會。國民黨領導汪精衛、徐謙等亦列席會議。
1927年蔣介石發動四一二反革命政變，大肆屠殺共產黨人同革命群眾，大革命遭受到局部嘅嚴重失敗。此後，全國形成咗三個政權，即原來嘅北洋軍閥政府，上海、南京嘅蔣介石反革命政權同武漢國民政府。面對錯綜複雜嘅矛盾同尖銳激烈嘅鬥爭，需要中國共產黨對形勢有清醒嘅認識並採取果斷行動，先能夠挽救革命。中共五大就係喺呢種非常狀態下召開嘅。全體黨員期望呢次大會能正確判斷當前局勢，回答大家最為關注嘅點樣從危急中挽救革命嘅問題。
陳獨秀代表第四屆中央執行委員會向大會作咗《政治與組織的報告》，涉及中國各階級、土地、無產階級領導權、軍事、國共兩黨關係等11個問題。報告既冇正確總結經驗教訓，又冇提出挽救時局嘅方針政策，反而為過去嘅錯誤進行辯護，繼續提出一啲錯誤主張。共產國際代表團團長羅易作咗題為《中國革命問題和無產階級的作用》嘅講話。班代表對陳獨秀嘅錯誤進行咗批評。會前，瞿秋白針對陳獨秀、彭述之等機會主義理論同政策，寫咗《中國革命中之爭論問題》呢本書，着重論述咗無產階級同資產階級爭奪領導權問題。會上佢將本書發畀大家，並作咗系統發言。針對陳獨秀報告關於統一戰線上嘅錯誤，蔡和森喺發言中指出：中國小資產階級政黨（國民黨）過去嘅弱點同家下動搖，講明能領導革命到底並取得勝利嘅只有無產階級政黨。我哋應以堅決嘅無產階級嘅領導去制勝小資產階級嘅動搖同猶豫。毛澤東批評陳獨秀响對待農民問題上嘅錯誤，主張將農民組織同武裝起來，迅速加強農民嘅鬥爭。
大會通過咗《政治形勢與黨的任務決議案》《土地問題議決案》等，選出由31名正式員同14名候補委員組成嘅黨嘅中央委員會。隨後舉行嘅五屆一中全會選舉陳獨秀、蔡和森、李維漢、瞿秋白、張國燾、譚平山、李立三、周恩來為中央政治局委員，蘇兆征、張太雷等為候補委員；選舉陳獨秀、張國燾、蔡和森為中央政治局常務委員會委員，陳獨秀為總書記。大會第一次選舉產生咗中央監察委員會，由正式委員7人、候補委員3人組成。
中共五大雖然批評陳獨秀嘅錯誤，但係對無產階段點樣爭取領導權，點樣領導農民進行土地革命，點樣對待武漢國民政府同國民黨，特別係點樣建立黨嘅革命武裝等迫在眉睫嘅重大問題，都未能作出切實可行嘅回答，因此，難以承擔响生死存亡嘅危急關頭挽救大革命嘅重任。而真正結束中央所犯嘅右傾機會主義錯誤，制定正確嘅土地革命同武裝起義方針，係响3個月後嘅八七會議上完成嘅。
中國共產黨第十三屆中央委員會第四次全體會議

中國共產黨第十三屆中央委員會第四次全體會議於1989年6月24號响北京舉行，呢次係六四事件之後中共所召開嘅中全會。並且選出以新任總書記江澤民為核心嘅中共中央第三代領導班子，同時撤銷趙紫陽嘅總書記、中央政治局常委、中央政治局委員、中央委員以及中共中央軍委第一副主席等職務。另外胡啟立、閻明復、芮杏文等人亦喺呢次全會全部免職。
中國共產黨第二次全國代表大會

中國共產黨第二次全國代表大會於1922年7月16號至23號响上海召開。會址响當時嘅上海公共租界西區南成都路輔德里625號（而家上海成都北路7弄30號）李達嘅寓所。12人出席會議，代表全國195名黨員。

代表名單
出席二大嘅代表有：中央局委員陳獨秀、張國燾、李達，上海嘅楊明齋，北京嘅羅章龍，山東嘅王盡美，湖北嘅許白昊，湖南嘅蔡和森，廣州嘅譚平山，中國勞動組合書記部代表李震瀛，中國社會主義青年團臨時中央局代表施存統。

決議
大會通過咗《中國共產黨第二次全國代表大會宣言》、《中國共產黨章程》以及《關於「世界大勢與中國共產黨」的議決案》、《關於「國際帝國主義與中國和中國共產黨」的決議案》、《關於「民主的聯合戰線」的議決案》、《中國共產黨加入第三國際決議案》、《關於議會行動議決案》、《關於「工會運動與共產黨」的議決案》、《關於少年運動問題的決議案》、《關於婦女運動的決議案》、《關於共產黨的組織章程決議案》等9個決議案。大會制定咗黨嘅綱領，重將成果响宣言中體現。大會重通過咗加入共產國際嘅決議。
呢次大會明確提出咗中國共產黨嘅最高綱領同最低綱領。黨嘅最高綱領，即最終目標係：「中國共產黨是中國無產階級的政黨。他的目的是要組織無產階級專政，用階級鬥爭的手段，建立勞農專政（即無產階級專政）的政治，鏟除私有制度，漸次達到一個共產主義的社會。」黨嘅最低綱領，即黨响民主革命階段嘅奮鬥目標同革命嘅基本任務係：「清除內亂，打倒軍閥，建設國內和平」；「推翻國際帝國主義的壓迫，達到中華民族完全獨立」；「統一中國為真正民主共和國」。

選舉
大會選舉陳獨秀、張國燾、蔡和森、鄧中夏、高君宇組成中央執行委員會，陳獨秀擔任委員長，蔡和森、張國燾分別負責黨嘅宣傳同組織工作。大會決定出版黨中央機關刊物《向導》，並由蔡和森任主編。

毛澤東冇參加二大
毛澤東冇參加中國共產黨第二次全國代表大會。斯諾喺《西行漫記》中寫到，毛澤東曾經回憶：「第二次黨代表大會在上海召開，我本想參加，可是忘記了開會的地方，又找不到任何同志，結果沒能出席。」
中國共產黨第十九次全國代表大會

中國共產黨第十九次全國代表大會（簡稱中共十九大）喺2017年10月18號到10月24號响北京召開，負責選出中共第十九屆中央委員會同中央紀律檢察委員會。按照慣例，全國代表大會每五年舉行一次，由中央委員會召集，一般喺秋天進行。對上一次嘅中共黨代會係2012年11月舉行嘅第18次全國代表大會。

選舉總書記同領導層
喺第十九屆中央委員會第一次全體會議上面，會選出最高領導人嘅中央委員會總書記、最高話事機關嘅中央政治局、最高權力核心嘅中央政治局常務委員會、中央做嘢機關嘅中央書記處、最高軍事機關嘅中央軍事委員會等中央領導機構同埋負責人。

總書記工作報告
大會開幕當日，中國共產黨中央委員會總書記習近平代表第十八屆中央委員會向大會做報告。

高層人事變動
内文：中國共產黨第19屆中央委員會
作為最高權力核心嘅18屆七個中共中央政治局常委入面，除咗年紀較輕嘅習近平同李克強之外，其餘五個常委好有可能因為年齡問題喺呢次黨代會之後退休，空缺預計將由其他政治局委員補上。
2017年10月24號十九屆一中全會後公佈常委名單，分別包括習近平、李克強、栗戰書、汪洋、王滬寧、趙樂際同韓正。

改《中國共產黨章程》
2017年10月24號，十九屆一中全會決定將「習近平新時代中國特色社會主義思想」寫進《中國共產黨章程》入面。
中國共產黨第十三次全國代表大會

中國共產黨第十三次全國代表大會於1987年10月25號至11月1號响北京召開。出席大會嘅正式代表1936人，特邀代表61人，代表當時全國4600萬名黨員。
此外，全國人大常委會黨外副委員長、全國政協黨外副主席、各民主黨派、全國工商聯負責人同無黨派愛國民主人士、少數民族同埋宗教界人士96人列席咗大會，並有中外記者（其中包括1名台灣記者）400幾人採訪咗大會。呢啲，响之前嘅歷次代表大會上，都係首次。
大會嘅議程係：（1）聽取同審查黨嘅第十二屆中央委員會嘅報告；（2）審查中央顧問委員會嘅報告；（3）審查中央紀律檢查委員會嘅報告；（4）審議並通過《中國共產黨章程部分條文修正案》；（5）選舉第十三屆中央委員會，新一屆中央顧問委員會，新一屆中央紀律檢查委員會。
趙紫陽受十二屆中央委員會委託，向大會作咗報告。大會提出並系統闡述咗社會主義初級階段理論，制定咗黨响社會主義初級階段嘅基本路線，制定咗「三步走」發展戰略同各項改革任務。
大會討論並通過咗關於十二屆中央委員會報告嘅決議、關於黨章部分條文修正案嘅決議、關於中央顧問委員會工作報告嘅決議、關於中央紀律檢查委員會工作報告嘅決議。
大會重首次採用差額選舉嘅方式選出咗由175名中央委員同110名候補中央委員組成嘅第十三屆中央委員會；選舉出由200人組成嘅中央顧問委員會同69人組成嘅中央紀律檢查委員會。

一中全會
中國共產黨第十三屆中央委員會第一次全體會議於1987年11月2日响北京舉行，全會選舉產生咗中央政治局委員、候補委員，中央政治局常務委員會委員，中央委員會總書記；根據中央政治局常務委員會嘅提名，通過咗中央書記處書記同候補書記；決定咗中央軍事委員會主席、第一副主席、常務副主席。名單如下：
中央政治局委員、候補委員
中央政治局委員（按姓氏筆劃為序）：萬里、田紀雲、喬石、江澤民、李鵬、李鐵映、李瑞環、李錫銘、楊汝岱、楊尚昆、吳學謙、宋平、趙紫陽、胡啟立、胡耀邦、姚依林、秦基偉
中央政治局候補委員：丁關根
中央政治局常務委員會委員：趙紫陽、李鵬、喬石、胡啟立、姚依林
中央委員會總書記：趙紫陽
中央書記處書記、候補書記
書記：胡啟立、喬石、芮杏文、閻明復
候補書記：溫家寶
中央軍事委員會主席、第一副主席、常務副主席
主席：鄧小平
第一副主席：趙紫陽
常務副主席：楊尚昆
全會批准咗中央顧問委員會第一次全體會議選舉產生嘅主任、副主任同常務委員會委員人選。名單如下：
主任：陳雲
副主任：薄一波、宋任窮
常務委員會委員：（按姓氏筆劃為序）王平、王首道、伍修權、劉瀾濤、江華、李一氓、李德生、楊得志、蕭克、余秋里、宋任窮、宋時輪、張勁夫、張愛萍、陸定一、陳雲、陳丕顯、陳錫聯、胡喬木、段君毅、耿飈、姬鵬飛、黃華、黃鎮、康世恩、程子華、薄一波
全會批准咗中央紀律檢查委員會第一次全體會議選舉產生嘅書記、副書記同常務委員會委員人選。名單如下：
書記：喬石
副書記：陳作霖、李正亭、肖洪達
常務委員會委員：（按姓氏筆劃為序）王德瑛、喬石、劉麗英、李正亭、肖洪達、陳作霖、郭林祥、傅傑

二中全會
中國共產黨第十三屆中央委員會第二次全體會議於1988年3月15日號至19號响北京舉行，全會審議通過咗中共中央總書記趙紫陽代表中央政治局响中國共產黨第十三屆中央委員會第二次全體會議作嘅工作報告。
全會審議通過咗中央政治局提出，並經黨內外廣泛協商，擬向七屆全國人大推薦嘅國家機構領導人員人選名單同擬向七屆全國政協推薦嘅全國政協領導人員人選名單。

三中全會
中國共產黨第十三屆中央委員會第三次全體會議於1988年9月26號至30號响北京舉行，全會原則通過咗《關於價格、工資改革的初步方案》，建議國務院\响今後五年或者較長一啲時間內，根據嚴格控制物價上漲嘅要求，並考慮各方面嘅實際可能，逐步咁穩妥咁組織實施。全會重原則通過咗《中共中央關於加強和改進企業思想政治工作的通知》。

四中全會
内文：中國共產黨第十三屆中央委員會第四次全體會議
中國共產黨第十三屆中央委員會第四次全體會議於1989年6月23號至24日號响北京舉行，呢次係六四事件後中共所召開嘅中全會，全會審議並通過咗李鵬代表中央政治局提出嘅關於趙紫陽响反黨反社會主義嘅動亂中所犯錯誤嘅報告，全會選舉江澤民為中央委員會總書記；增選江澤民、宋平、李瑞環為中央政治局常委；決定增補李瑞環、丁關根為中央書記處書記；決定撤銷趙紫陽嘅中央委員會總書記、中央政治局常務委員會委員、中央政治局委員、中央委員會委員同中共中央軍事委員會第一副主席嘅職務。另外，胡啟立、芮杏文、閻明復亦响呢次全會上被免職。全會遞補候補中央委員格桑多傑（藏族）為中央委員。

五中全會
中國共產黨第十三屆中央委員會第五次全體會議於1989年11月6號至9號响北京舉行，全會審議並通過咗《中共中央關於進一步治理整頓和深化改革的決定》。全會討論並通過咗關於同意鄧小平辭去中共中央軍事委員會主席職務嘅決定，決定江澤民為中共中央軍事委員會主席，楊尚昆為中共中央軍事委員會第一副主席，劉華清為中共中央軍事委員會副主席，楊白冰為中共中央軍事委員會秘書長；決定增補楊白冰為中共中央書記處書記。全會遞補候補中央委員賈志傑為中央委員。

六中全會
中國共產黨第十三屆中央委員會第六次全體會議於1990年3月9號至12號响北京舉行，全會審議通過咗《中共中央關於加強黨同人民群眾聯繫的決定》。

七中全會
中國共產黨第十三屆中央委員會第七次全體會議於1990年12月25號至30號响北京舉行，全會審議並通過咗《中共中央關於制定國民經濟和社會發展十年規劃和「八五」計劃的建議》。江澤民作咗重要講話，李鵬就《建議》草案作咗說明。

八中全會
中國共產黨第十三屆中央委員會第八次全體會議於1991年11月25日號至29號响北京舉行，全會審議並通過咗《中共中央關於進一步加強農業和農村工作的決定》。全會審議並通過咗《關於召開中國共產黨第十四次全國代表大會的決議》，確定中共十四大於1992年第四季度响北京舉行。全會遞補候補中央委員馬玉海（回族）為中央委員。

九中全會
中國共產黨第十三屆中央委員會第九次全體會議於1992年10月5號至9號响北京舉行，全會決定，1992年10月12日响北京召開中國共產黨第十四次全國代表大會。全會討論並通過咗中央委員會向黨嘅第十四次全國代表大嘅報告，討論並通過咗《中國共產黨章程（修正案）》，一致決定將呢兩個文件提請黨嘅第十四次全國代表大會審議。全會同意中央政治局關於對趙紫陽响1989年政治動亂中所犯錯誤繼續審查情況嘅匯報，同意維持十三屆四中全會對趙紫陽所犯錯誤嘅結論並結束審查。全會遞補候補中央委員丹增（藏族）、王越豐（黎族）、克尤木·巴吾東（維吾爾族）、李振潛為中央委員。
Suaux

Suaux係法國嘅一個市鎮，位置喺沙藍特。
Strč prst skrz krk

Strč prst skrz krk（讀音：[str̩tʃ pr̩st skr̩s kr̩k] ( 聽)）係捷克話入便一句急口令，句嘢嘅意思大致係將手指頭插過喉嚨噉解。句嘢意思有啲語無倫次，出名在於成段嘢一個元音都冇，成日畀人用嚟展示捷克話（以至其他斯拉夫語言）啲輔音群係幾咁犀利。
Stub

喺維基百科，「stub」譯做「楔」，係用嚟講一啲需要加長同擴大嘅文章，睇吓Wikipedia:楔位文章同相關嘅討論。
Stub 係一個英文字，意思喺唔同嘅情況之下有：
一般嘅日常嘅說話，可以解做：樹頭、樹椿、樹墩、飛尾。
Stub (電腦)：寫程式興用 stub 來表示一啲，楔住個位，頂住檔先嘅程式。
SubRip

SubRip 係一隻淨係可以喺微軟視窗行嘅軟件，用嚟將視像裡便嘅開放式字幕用光學字符識別抽出嚟，畀人當係文本檔案噉打開。佢用嘅文本格式係本來係原創嘅 .srt 格式。
SubRip 嘅原始碼係自由軟件，用嘅係GNU通用公眾特許條款，但係即用嘅二進制格式應用程式就係免費軟件，可以同人分享，但係同人分享嘅一定要係下載返嚟，冇加冇減嘅原裝檔案。
Subles

Subles係法國嘅一個市鎮，位置喺卡爾華多斯。
佩洛西訪問臺灣

佩洛西訪問臺灣係指2022年8月2號到8月3號美國眾議院議長佩洛西訪問中華民國臺灣臺北市，同總統蔡英文等臺方高層見面。中華人民共和國政府表達強烈不滿，將呢件事稱呼做「佩洛西竄訪中國臺灣地區」，並喺佩洛西離開之後，環繞臺灣週邊海域進行「軍事演習」，演習規模比1996年臺灣海峽危機更大，引發新一波臺灣海峽危機。
呢次係自1979年中華民國同美國斷交以嚟，繼1997年嘅金里奇後，第二次有時任美國眾議院議長訪問臺灣。
佩爾·阿爾賓·漢松

佩爾·阿爾賓·漢松（瑞典文：Per Albin Hansson，1885年10月28號—1946年10月6號）係瑞典社會民主黨嘅政治人、第23任瑞典首相。二戰爆發之後佢實行中立嘅政策，避免咗瑞典捲入戰爭。
佩皮尼昂

佩皮尼昂（法文：Perpignan）喺法國南部朗格多克-魯西永地中海沿岸，係東比利牛斯省嘅首府。

史
佩皮尼昂自羅馬帝國時就有人住，但係到10世紀初才開始起鎮。之後，佩皮尼昂成為魯西永地區喺首府。1172年，魯西永吉拉爾二世伯爵將土地送畀巴塞隆拿伯爵。1197年，佩皮尼昂獲得部分自治權利。1258年，根據《科爾貝條約》，路易九世開始對佩皮尼昂進行封建統治。
1276年，阿拉貢王國、巴塞隆拿伯爵海梅一世建立馬略卡王國，佩皮尼昂成為馬略卡王國嘅首都。之後嗰幾十年，係佩皮尼昂歷史上嘅黃金期，係制衣、制皮、打金同其它奢侈品製造嘅中心。1285年，腓力三世喺征戰阿拉貢王國失敗咗回國時喺佩皮尼昂死。
1344年，佩德羅四世 (阿拉貢)再次將馬略卡王國同佩皮尼昂成為巴塞隆拿國嘅一部分。幾年後，由於黑死病傳染，有成一半人口死。1463年，佩皮尼昂俾路易十一攻佔。1473年，佩皮尼昂發生反抗法國統治嘅起義，最終俾人鎮壓。
佩爾數

佩爾數系一個自古以嚟就知嘅整數數列，由遞推關系定義，與斐波嗰契數類似。佩爾數呈指數增長，增長速率與白銀比嘅冪成正比。佢出依家2嘅算術平方根嘅近似值以及三角平方數嘅定義中，也出依家一啲組合數學嘅問題中。

定義
佩爾數由以下嘅遞推關系定義：
也就系講，佩爾數嘅數列從0和1開始，以後每一個佩爾數都系前面嘅數嘅兩倍加上再前面嘅數。原幾個佩爾數系：
0, 1, 2, 5, 12, 29, 70, 169, 408, 985, 2378…… （OEIS數列A000129）。
佩爾數也可以用通項公式嚟定義：
對於較大嘅n，嘅項起主要作用，而嘅項則變得微乎其微。因此佩爾數約莫與白銀比嘅冪成正比。
第三種定義系以下嘅矩陣公式：
從呢啲定義中，可以推出或證明許多恆等式；例如以下嘅恆等式，與斐波嗰契數嘅卡西尼恆等式類似：
呢個恆等式系以上矩陣公式嘅直接結果（考慮矩陣嘅行列式）。

2嘅算術平方根嘅近似值
佩爾數出依家2嘅算術平方根嘅有理數近似值中。如果兩個大嘅整數x和y 系佩爾方程嘅解：
咁佢哋嘅比就系嘅一個較精確嘅近似值。呢種形式嘅近似值嘅數列系：
其中每一個分數嘅分母系佩爾數，分子則系呢個數與前一個佩爾數嘅和。也就系講，佩爾方程嘅解具有嘅形式。系呢啲近似值中嘅第八個，喺公元前3或4世紀就已經為印度數學家所知。公元前5世紀嘅古希臘數學家也知呢個近似值嘅數列；佢哋把呢個數列嘅分母和分子稱為「邊長和直徑數」，分子也稱為「有理對角線」或「有理直徑」。
呢啲近似值可以從嘅連分數展開式推出：
攞呢個展開式嘅有限個項，便可以產生嘅一個近似值，例如：

素數和平方數
佩爾素數系既系佩爾數又系素數嘅數。原幾個佩爾素數系：
2, 5, 29, 5741, …… （OEIS數列A086383）。
與斐波嗰契素數相似，僅當n本身系素數時才有可能系素數。
唯一嘅既系佩爾數又系平方數、立方數或任意整數次方嘅數系0, 1, 以及169 = 132。
然而，佩爾數與三角平方數有密切嘅關系。佢哋出依家以下佩爾數嘅恆等式中：
等式嘅左面系平方數，等式嘅右邊系三角形數，因此系三角平方數。
Santana和Diaz-Barrero喺2006年證明咗佩爾數與平方數之間嘅另外一個恆等式，並證明咗從到嘅所有佩爾數嘅和總系平方數：
例如，從到嘅和系，系嘅平方。就系呢個和嘅平方根：
1, 7, 41, 239, 1393, 8119, 47321, …… （OEIS數列A002315）。

勾股數
邊長為整數嘅直角三角形，其直角邊幾乎相等，由佩爾數引出。
如果一個直角三角形嘅邊長為a、b和c（必須滿足勾股定理a2+b2=c2），咁(a,b,c)稱為勾股數。Martin喺1875年描述，佩爾數可以用嚟產生勾股數，其中a和b相差一個單位。呢個勾股數具有以下形式：
用呢種方法產生嘅勾股數嘅序列系：
(4,3,5), (20,21,29), (120,119,169), (696,697,985), ……

佩爾-盧卡斯數
佩爾-盧卡斯數由以下嘅遞推關系定義：
也就系講，數列中嘅原兩個數都系2，後面每一個數都系前一個數嘅兩倍加上再前面嘅一個數。呢個數列嘅原幾個項系（OEIS數列A002203）：2, 2, 6, 14, 34, 82, 198, 478……
佩爾-盧卡斯數嘅通項公式為：
呢啲數都系偶數，每一個數都系以上嘅近似值中嘅分子嘅兩倍。
佩爾狄卡斯

佩爾狄卡斯（希臘文：Περδίκας‎，？—前320年5月14號），係馬其頓王國嘅政治人、將領。亞歷山大大帝駕崩後佢成為咗攝政，任內爆發繼業者戰爭，最後佢喺埃及作戰時俾托勒密暗殺死咗。
佩男

佩男（中文全名：葉佩男，葡文全名：Ip Pui Nam，洋文藝名：Isabelle Ip／Puinam，1994年9月12號—）係澳門模特兒，過往靠做微辣文化藝人出唨名，拍過好多網上短片。因為佢細妹思男以前亦遞屬該公司，所以會被稱為家姐，渠老頭係猛鬼添。
佩納

阿豐索·奧古斯托·莫雷拉·佩納（Afonso Augusto Moreira Pena，1847年11月30號—1909年6月14號）係巴西律師、法學家同埋政治人。佩納屬於米涅羅共和黨（Mineiro Republican Party, PRM），喺1874年開始佢嘅政治生涯，喺跟住嘅幾年入便，佢做過農業部長、商業及公共議題部長同埋司法部長。1892年，佢做咗米納斯吉拉斯州州長，做到1894年。1902年，佩納做咗副總統，1906年當選總統，一直做到佢1909年死，嗰時佢個仔阿爾瓦羅·佩納已經死咗幾日。
阿豐索·佩納係第一個主張干預咖啡經濟嘅巴西人總統，聯邦政府開始買生產能力過剩嘅咖啡，從而喺國際市場保持到咖啡嘅高價格。阿豐索·佩納重推動起多啲鐵路。
佩特拉

佩特拉（Petra）係約旦古城，亦係古時納巴特王國首都，喺而家約旦馬安省，而家係世界文化遺產。
史前時期已經有人喺嗰度住。
佩特拉
佩皮二世

佩皮二世（前2284年—前2184年），埃及第六王朝法老（公元前2278年—公元前2184年在位），據記載佢在位長達94年，係世界歷史上在位時間最長嘅君主。
佐治靴伯特獲加布殊

佐治靴伯特獲加布殊（George Herbert Walker Bush，一般人都叫佢做老布殊，1924年6月12號—2018年11月30號）係前美國總統，響1989年至1993年期間出任。佢個仔佐治獲加布殊又叫小布殊，亦都做過美國總統。
老布殊係軍人出身，曾經響二次大戰期間服過兵役，重差啲響戰事中陣亡。大戰結束之後佢返到老家，做過石油集團總裁，冇耐佢投身政壇，出任過議員等等嘅職位。其間佢曾經走到大學做過教授。到1980年美國總統朗奴列根上台之後，老布殊俾列根邀請出任美國副總統，結果一做就做咗八年。到列根落台後，佢成功當選美國總統。
老布殊任內最出名嘅政績係響波斯灣戰爭入面打勝仗。當其時伊拉克打科威特，老布殊聯合咗三十幾個國家組成聯軍攻打伊拉克。結果打唔夠一年，就成功迫伊拉克撤出科威特。但因為老布殊係軍人出身，太過注重打仗忽視經濟（佢曾經話過搞經濟會令到佢好煩），結果當佢競逐連任嗰陣，就輸咗畀比爾·克林頓。
由於佢同佢個仔做總統嗰陣都成日向伊拉克同其他中東國家開戰，所以唔少阿拉伯人都當佢兩仔爺係頭號恐怖份子。
佐治麥當勞

佐治麥當勞（George MacDonald，1824年12月10號—1905年9月18號）係 19 世紀嘅蘇格蘭作家，係現代奇幻小說入面好重要嘅奠基人。
佐治馬蘇

佐治馬蘇（英文：George Catlett Marshall, Jr.，1880年12月31號—1959年10月16號）係美國軍官、政治人同埋外交官，亦係個陸軍五星上將，曾經喺二戰嗰陣提拔好多將領。佢喺維珍尼亞軍校度畢業。1939年佢任美國陸軍參謀長，喺第二次世界大戰入面，佢幫羅斯福出謀劃策，二戰嗰陣堅持先打納粹德國再打大日本帝國嘅戰略方針，1945年退役。
佐治魯卡斯

佐治魯卡斯（英文：George Lucas，1944年5月14號—）係美國導演，最出名作品包括係《星球大戰》系列，同埋做《奪寶奇兵》系列嘅編劇。
中華大學

中華大學，簡稱華大，喺1990年成立，係台灣新竹最早一間私立綜合大學。而家有工學院、建築學院、管理學院、人文社會學院、資訊學院、觀光學院等六個學院。校訓係「勤樸誠正」。

歷史
中華大學嘅前身係創立喺1990年嘅中華工學院，當時嘅學生人數係215，2008年有10158人。
中華基督教禮賢會

中華基督教禮賢會，基督教會之一，向中國傳教嘅差會，為德國禮賢會之分會。初頭由德國派傳教士來華，喺香港同華南傳教，當時香港為英國殖民地，華南為大清領土，會以東莞為中心。中華民國時期格局未變。中華人民共和國成立之後，統攝基督教，就無咗中國部份。故此一九五一年，分離出中華基督教禮賢會香港區會。禮賢會之後合併入德國聯合差會。

史
禮賢會派柯士德牧師（Heinrich Konrad Dieter Köster）同葉納清牧師（Ferdinand Genähr）來香港，一八四七年三月十九號，船抵香港，向德國傳教士郭士立學唐文唐話。郭士立，亦即中環吉士笠街嘅吉士笠。
一九一九年，開始設傳教站，先後六處。一八四七年有香港，一八八六年東莞塘頭廈，一八九〇年東莞，一八九八年東莞橋頭逕背，一八九八年，東莞太平，一九〇三年增城新塘。
傳教方面，禮賢會集中喺廣東新安同東莞，新安中華民國時改名寶安。總會喺東莞縣城，下分太平、寶安、塘廈、東莞、廣州同香港六區。東莞有普濟醫院。太平區會，有虎門納清堂，又名太平堂），以及咸西堂、白沙堂。寶安區會，有西鄉堂、福永堂、南頭堂、深圳堂。塘頭廈區會，有塘頭廈堂、耶山堂、橫瀝堂、羌廈堂、企石堂。東莞區會，有石龍堂、東莞堂、逕背堂、周溪堂、白馬堂。廣州區會，有廣州大德堂、新塘堂、增城堂、石岐堂、大良堂、蕭竹園堂。
一九五〇年，廣東自中華民國易手於中華人民共和國，自此香港區會就分開出來。一九五一年，喺香港政府註冊成為法團，名中華基督教禮賢會香港區會。香港區會現有堂十九間。
中華基督教禮賢會香港區會

中華基督教禮賢會香港區會（德文：Synode der Chinesisch-Rheinischen Kirche in Hongkong；英文：The Chinese Rhenish Church Hong Kong Synod），簡稱香港禮賢會，係香港信義宗教會。

史
佢原歸中華基督教禮賢會，一九五一年分離出來，直接歸德國禮賢會。一九七一年，禮賢會歸入德國聯合差會，香港區會亦自動成為成員。
分離出來之後，禮賢會總會亦贈予資產畀香港區會。
除咗香港之外，亦曾經拓展海外。一九七五年喺台灣設立台北堂。一九七六年到加拿大多倫多，一九八一年到英國倫敦，以及美國加州，一九八二年美國明城。二十世紀八十年代中期，個會因投資物業失利，賣咗唔少物業還債，因而執咗海外分堂。

堂會
禮賢會香港堂
今下有堂會十七個，分別為香港島嘅香港堂、 灣仔堂、鴨脷洲堂，九龍嘅九龍堂、慈雲山堂、彩雲堂、紅磡堂、中心堂、禮中堂，新界嘅大埔堂、元朗堂、荃灣堂、梨木樹堂、天水圍堂、上水堂、大埔金福堂、粉嶺堂。

學校
學校有禮賢會彭學高紀念中學、粉嶺禮賢會中學兩間中學；九龍禮賢學校一間小學，以及禮賢會恩慈學校一間特殊學校。另有幼稚園多間。
中華基督教會銘基書院

中華基督教會銘基書院（英文：The Church of Christ in China Ming Kei College）係香港九龍大角咀一間英文男女子中學，1967年由中華基督教會創辦。

校歌
中華基督教會銘基書院嘅校歌用咗奧地利古典音樂家海頓喺1797年所作嘅音調，同史上嘅奧匈帝國、納粹德國同埋家下嘅德意志聯邦共和國嘅國歌一樣。

校訓
中華基督教會銘基書院嘅中文校訓係「施比受更有福」，英文就係It is more blessed to give than to receive，係上任校長許俊炎先生定嘅。
中華大道

中華大道 (廣州)：喺廣東省廣州市番禺區。
中華大道 (江門)：喺廣東省江門市江海區。
中華大道 (襄陽)：喺湖北省襄陽市宜城市。
中華大道 (駐馬店)：喺河南省駐馬店市驛城區。
中華大道 (嘉興)：喺浙江省嘉興市南湖區。
中華基督教會蒙民偉書院

中華基督教會蒙民偉書院（簡稱蒙民偉書院；英文：Church of Christ in China Mong Man Wai College，縮寫：C.C.C.MMWC）係香港九龍觀塘區曉明街嘅一間文法學校。1970年，信興電器貿易有限公司董事長蒙民偉捐贈30萬元作為建築校舍嘅部份費用，所以學校被命名為「蒙民偉書院」。校舍喺1974年9月正式啟用。蒙民偉書院嘅校訓爲「明辨篤行」，出自儒家經典《中庸》第二十章入面嘅「博學之，審問之，慎思之，明辨之，篤行之」。
中華基督教青年會中學

中華基督教青年會中學（英文：Chinese Y.M.C.A. Secondary School，簡稱「青中」）係一間由香港中華基督教青年會辦嘅中學。原址上環，2000年9月搬到天水圍，並於2008年轉為直資英文中學。2018年該校成為全港首間Google認可嘅Google Reference School（谷歌模範學校），致力提升教學效能。
天水圍校舍
位於必列者士街嘅中華基督教青年會中學舊址
舊校奠基石
舊校舍經過翻新後，由2012年9月開始成為國際學校Island Christian Academy（小學）校舍

舊生
王家怡：又名王者匡，「Harry 哥哥」，1980年斌社。香港魔術師，細路節目主持人
梁錦倫：1977年恆社。香港理工大學醫療科技及資訊學系副教授
趙文海：1978年毅社。香港作曲人，擔任作曲、編曲、唱片監製、音樂總監等。音樂劇《白蛇傳》作曲人
張浣儀：1976年基社。作家，著有《淨土不丹》、《褐紅袈裟》
游莨維：香港藝人
李美琪（牛雜妹）：香港演員
TVB生活台

TVB生活台係香港電視廣播有限公司旗下嘅電視廣播（國際）（TVBI）一條以粵語廣播為主嘅綜合娛樂頻道，對象係香港地區以外嘅海外觀眾，節目主要嚟自香港嘅翡翠台同埋之前嘅J2。TVB Anywhere用佢取代海外版本嘅無綫財經 體育 資訊台。
TVB生活台響2024年5月13號晚上7點正式啟播，而喺當日晚上7點首播嘅節目係《就是愛美麗》。
TVARK

TVARK係英國嘅一個電視歷史檔案網站，內容包括各電視台嘅頻道及節目宣傳片、節目片頭片尾、頻道開台收台畫面及檢驗圖、圖文電視同技術失誤等。
TVBS新聞台

TVBS新聞台，係屬於台灣TVBS旗下嘅電視新聞頻道，1995年10月2號啟播，開播嗰時係臺灣第一個24小時本土新聞頻道；初初叫做「TVBS 超級新聞網」（TVBS-Newsnet，又叫「Super News」），係TVBS四個家族頻道入面第三個啟播嘅頻道。喺台灣，呢個台被稱為「TVBS-NEWS」、「TVBS-N」，香港myTV SUPER稱為「無線衛星新聞台」。
TVBS新聞部位於TVBS「內湖大樓」九、十樓，而報導整點新聞攝影棚，位於「內湖大樓」一樓；製播內容包括新聞報導、新聞回顧、娛樂資訊同埋時事論壇等。
TVB Good Show台

TVB Good Show台（英文：TVB Good Show）係香港無線網絡電視（2013年前身為無線收費電視）旗下一條綜藝頻道。
TVBuddy

TVBuddy係電視廣播有限公司（無綫電視）嘅吉祥物。無綫官方話，tvbuddy嘅「任務」有四個：「帶啲歡喜畀大家」、「宣傳無綫電視啲節目」、「講高清電視嘅發展」、「宣揚2008年北京奧運」。

歷史
TVBuddy第一次見到係喺2007年1月29號無綫電視嘅新年宣傳片《盛世連年》；獨立宣傳片就喺2007年3月9號正式推出，並且由TVbeople張景淳唱出主題曲。除咗宣傳片以外，無綫電視亦都係咁為tvbuddy推出公仔、T恤、手袋嘅相關產品。
2008年3月23號，為咗宣傳2008年北京奧運，無綫電視同商場EMAX合作，喺佢頂層設立全香港唯一嘅巨型TVBuddy充氣模型。該模型高逾60呎，製作費超過100萬港紙，用特製物料整嘅，而大型網架同埋繩索就負責鞏固同穩定模型，以符合安全規則。tvbuddy模型亦都會加入旅遊事務署嘅幻彩詠香江，EMax會喺模型兩旁加裝射燈照明，令市民喺夜晚欣賞幻彩詠香江時亦都可以清楚咁睇到巨型TVBuddy。
2008年11月，配合無綫41周年台慶，喺畫面右下角顯示用來表示節目係用高清技術製作的「hd」標誌加入tvbuddy動畫，一直沿用到2012年12月。2013年9月，TVBS20周年台慶，總部前擺咗「2013 邁向20」字樣嘅雕塑，左右各一隻tvbuddy模型，呢個係tvbuddy第一次出現喺TVBS台慶宣傳物。
tvbuddy專車
TVBS總部前嘅20周年台慶雕塑
同商場合作項目

設計
tvbuddy冇歲數同性別，線條簡單，面部係電視廣播有限公司嘅公司標誌，頭上仲有兩條觸鬚。呢個角色成為電視廣播有限公司宣傳動畫人物。tvbuddy嘅設計師話剩係用咗15分鐘就搞掂。佢認為TVB係香港人熟悉嘅品牌，由TVB標誌嘅概念出發，構成而家嘅tvbuddy，希望畀到人親切的感覺。根據設定，tvbuddy係由2107年搭飛船來到而家嘅香港，幫TVB宣傳。第一輯長篇宣傳片入面，製作人特別印咗一本520期嘅未來《TVB周刊》做道具，而tvbuddy就係呢一本書嘅封面人物。喺08奧運倒數嘅宣傳片入面，tvbuddy面上面嘅藍綠紅橫間可以變成倒數計，顯示嗰日距離2008年夏季奧林匹克運動會開幕嘅日數。
tvbuddy扭蛋機
TTJ捷運公車

TTJ捷運公車（英文：Taichung Transit Jet bus / TTJBUS；2009年5月18號─2010年12月31號）係臺中市政府為咗推廣民眾使用巴士而開辦嘅一系列路線同埋免費方案。口號係天天坐不用錢（日日坐唔使錢），去到2011年即以Taichung-city Taichung-county Joint做意涵。
2009年5月，臺中市政府邀請歌手蔡依林擔任TTJ捷運公車「交通大使」。
TVB Anywhere

TVB Anywhere係無綫電視一個收費OTT平台，由電視廣播有限公司喺2014年4月同埋2015年2月1號正式響歐洲同埋澳洲推出，再響2016年9月15號全球啟動，畀觀眾喺電視、網絡電視盒子同智能電話睇過50條頻道，同埋重溫無綫電視節目同劇集。公司同類服務有encore TVB。
2018年8月，TVB Anywhere喺新加坡推出，而個服務係由大台網負責嘅，佢亦都有專屬嘅應用程式，同全球版唔兼容。
2019年2月4號，推出咗自選電影點播組合，可以點播經典港產電影。
2019年3月，喺香港國際影視展2019度，TVB Anywhere喺越南推出，同Vietnamobile合作，佢亦都有專屬嘅應用程式，同全球版唔兼容。
2021年9月1日，加拿大地区服务交接至 TVBAnywhere+ North America。此新服务平台是由TVB集团在北美市场全资拥有的附属公司营运。

TVB 盒子
TVB 盒子係用收睇 TVB Anywhere 節目嘅其中一個方法，可以收睇嗰個平台嘅節目。

頻道一覽
下面係經由TVB Anywhere平台傳道嘅頻道一覽。

TVB Anywhere+ 應用程式
TVB Anywhere+ 應用程式喺2019年出咗，改代咗舊版嘅應用程式，呢個程式係現時用電話平版睇得到嘅版本。

TVB Anywhere平板
喺2018年3月嘅香港國際影視展2018，TVB聯同力高創科推出AVITA嘅平板機，預載咗TVB Anywhere應用程式，包埋24個月嘅服務。年中會喺加拿大推出先，之後會出埋全球版。

TVB Anywhere Android盒子
TVB Anywhere Android盒子喺2021年2月26號出咗，用Android Pie系統，加埋Google Play同埋Chromecast嘅功能。個外型同現時嘅myTV SUPER機頂盒相似。

爭議
TVB Anywhere呢個平台推出前後，亦都有唔少嘅電視盒子轉播翡翠台等節目，電視廣播有限公司曾經入稟法院提告侵權者，而喺澳洲嗰單，喺2018年9月20號就有咗結果，判TVB勝訴，下令澳洲嘅網絡供應商要喺十五個工作日之內封鎖哂佢哋。
利工民

利工民（英文：Lee Kung Man）係一間歷史悠久嘅底衫服裝品牌織造廠，創辦人係馮薵如，始創自1923年嘅廣州，後尾喺香港設廠，其出品有金鹿籃鹿、光華同埋秋蟬羊毛內衣等。以生產十四年精緻襪同鹿牌線仔衫行銷國內外，有高聲譽。

歷史
啱啱開始時剩係有三個骨（Quarter）嘅線仔襪，經過幾年後先增資添置設備出產「鹿牌線仔衫」，線仔就係喺外國進口高質標準洋線。
利工民所謂嘅「十四年精緻襪」係紀念民國14年開舖，長時期佔據襪類桂冠。
喺李小龍同周星馳嘅功夫電影入面，成日著利工民嘅汗衫。
宜家，利工民喺香港出售嘅線衫，最高規格達120支（4·9號）雙股紗；而中國國內生產嘅線衫最高規格係00支（5·8號）雙股紗。
香港嘅線衫生產線只有底衫，冇底褲；而中國國內就有生產100支線仔嘅男裝底褲。

廣州店鋪
1949年中共建政後開始對私營企業進行「生產資料所有制的社會主義改造」，大搞「公私合營」，廣州嘅店鋪同商標都俾共產黨充公。
改革開放之後，恢復廣州利工民牌子，現為廣州輕工集團成員。

英文名
利工民嘅英文名係始創時傳統嘅粵式郵政式拼音「Lee Kung Man」。
而廣州充公嘅企業「廣州利工民實業公司」按照共產黨嘅意思喺1949年後改成「Ligongmin」，同好多國有企業做法相同。
利希慎堂

利希慎堂（英文：Lee Hysan Hall）係香港大學13間住宿舍堂之一，為男女本科生同研究生提供住宿嘅地方。利希慎堂由利氏家族贊助去起，所以就用咗企業家利希慎個名。利希慎堂前身叫明原堂，1992年搬到依家個位，即係香港薄扶林沙宣道6B。
利巴域

建議利巴域按照原文發音改名做列比歷茨。 請睇下相關討論同提議緊嘅相關指引。
利巴域
利巴域（Liberec）係捷克第五大城，人口10萬。
利庫德集團

利庫德集團，正式名利庫德－全國自由運動，係以色列最大嘅右派政黨，1973年成立，長期係以色列嘅執政黨。當今主席係做過三次以色列總理嘅內塔尼亞胡。
利庫德集團喺1973年成立，由幾個中間派同右翼政黨組成，最初只係政黨參選嘅名單，由貝金領導。由於工黨成員嘅貪污醜聞、內部鬥爭，加埋贖罪日戰爭之後帶嚟嘅石油危機拖累以色列嘅經濟，民眾對當時工黨政府不滿，利庫德喺1977年嘅選舉當中贏到45席，成為第一大黨，結束以色列立國20幾年嚟都係由左翼政黨統治嘅局面。

主席
比金（或者譯做貝京、比堅，Menachem Begin）（1977年-1983年）
沙米爾（Yitzhak Shamir）（1983年-1993年）
內塔尼亞胡（Benjamin Netanyahu）（1993年-1999年）
阿里爾沙龍（Ariel Sharon）（1999年-2005年）
內塔尼亞胡（Benjamin Netanyahu）（2005年-）
呢篇利庫德集團係政治類嘅楔位文章，未完成；麻煩你幫手加下料，充實佢。
利川

利川係中國湖北恩施一個縣級市，總面積4603平方公里，人口87萬。
利巴韋林

利巴韋林，拉丁學名叫Ribavirin，英文商標名一般有Copegus®; Rebetol®; Ribasphere®; Vilona®同埋Virazole®，中文譯名就一般有病毒唑同雷巴威林，係一種廣譜抗病毒藥。喺美國，呢隻藥一般同干擾素一齊，用嚟醫丙型肝炎。由於香港喺2003年對抗沙士嗰陣，曾經用過佢嚟醫病，所以唔少地區將佢列入對抗沙士嘅標準藥物。

機理
佢係一種用於抑制病毒RNA合成同病毒mRNA加端帽（mRNA capping）嘅鳥苷類似物，即係一種核苷抑制劑。
利底亞

利底亞（希臘文：Λυδία；土耳其文：Lidya），或者譯呂底亞，係細亞細亞西部一古國，對住愛琴海，大約前11世紀立國，前546年畀波斯帝國居魯士大帝滅咗。
佢係大約公元前7世紀開始鑄造硬幣，可能係頭一個識鑄造嘅國。
供應鏈

一件產品嘅供應鏈（supply chain）包含一齊做嘢嚟供應件產品嘅系統，包括當中涉及嘅人、組織同埋資源。例如電子架生嘅供應鏈會包括開採用嚟整啲架生嘅自然資源嘅人同組織（做採礦嘅人同組織）、將啲原料變成架生嘅工廠同埋將啲整好咗嘅架生運去舖頭嗰度賣嘅貨車系統…等等。
依

依（Y）係法國上法蘭西索姆一座城鎮，亦係成個法國最短地名嘅地方，得一隻字母。
供應鏈管理

供應鏈管理（Supply Chain Management）係一門管理學，專門管理貨喺供應鏈上面嘅流轉（物流），由採購原材料一路去到將貨品送到去客人手上。
供應鏈哩數

供應鏈哩數係一個用來評估企業係企業社會責任方面忌指標，企業可以用渠來做關鍵績效指標（KPI）。

重要性
隨住全球化忌趨勢，我哋好輕易就買到來自世界各地忌貨物或者商品，但就唔為意渠哋山長水遠來到你面前忌碳腳印有幾多。碳腳印越高，自然意味住對環境忌影響越大。
供車

供車（粵拼：gung1 ce1）廣義上泛指為咗買汽車而做嘅理財過程。喺廿一世紀初，一個人想買車，一種常見做法係向銀行借錢買，跟住一期一期噉還錢，還嗮啲錢嗰陣，架車就完全屬於佢。
依力雲史太林

依力雲史太林（德文：Erich von Stroheim，1885年9月22號—1957年5月12號）係奧地利-美國一個男電影導演、演員、編劇、電影演員、製片人，1914年出道。
供樓

供樓，係按揭市場嘅一種商業活動，想供嘅人向銀行借錢買樓做業主，同時按揭咗層樓畀銀行，之後業主要跟同銀行簽嘅按揭合約，分期（多數係每月）還返啲錢畀銀行。若果供樓嗰方冇錢，初則罰款，再遲，銀行就沒收層樓，銀行當做銀主盤，攞層樓去拍賣。
依力博文

依力博文（英文：Eric Portman，1901年7月13號—1969年12月7號）係英國一個男舞台劇演員、電影演員、電視演員，1933年出道。
依地文

依地文（ייִדיש yidiš，又叫依地語、依地話）係德系猶太人嘅語文，屬於日耳曼語族，大約有300萬人用緊。
保寧市

保寧（韓文：보령시／保寧市 Boryeong si */?）係大韓民國忠清南道嘅一個市。